Izbira ustreznega materiala za obzidavo kamina je ključnega pomena za njegovo delovanje. Z izbiro napačnega materiala na ogrevalnih površinah (npr. plinobeton ali mavčno kartonske plošče) kamin ne deluje pravilno oz. ne ogreva prostora kot bi ga moral. Akumulacijsko sevalne »Kaminbau« plošče so najpogosteje uporabljeni material za obzidavo kaminov, peči, štedilnikov in drugih ogrevalnih naprav. Njihova lastnost je optimalno razmerje med prehodom in akumulacijo toplote. Ta material je v našem podjetju prva izbira za oblogo kaminov že od sredine 90ih let. Poleg »Kaminbau« plošč profesionalna pečarska podjetja za obzidavo kaminov uporabljajo številne pečarske in gradbene materiale. Najpomembnejši so: pečarski šamot, pečnice, naravni kamen, dekorativni kamen – rustika, kovina, dekorativna opeka…